સુરેન્દ્ર ભર ઊંઘમાં હતો.બહાર વરસાદ મૂશળધાર વરસી રહ્યો હતો.વાદળના ગડગડાટ ને વીજળીના અવાજ સાથે થતાં ચમકારા કંઈ ભયાનક થવાનું હોય તેના ભણકારા આપી રહ્યા હતા.પવનના સુસવાટાથી ફંગોળાતા મોટા ઝાડના ડાળીઓના ઘુમાવ વાતાવરણને વધુ ભયાનક બનાવી રહ્યા હતા. મૂશળધાર વરસાદથી ધાબાની પાઈપો અને ઝાડ પરથી પડતા પાણી વરસાદી પાણીના અવાજમાં વધારો કરી રહ્યું હતું. સુરેન્દ્ર આ અવાજમાં પણ વહેલી પરોઢની નીંદર માણી રહ્યો હતો .અનિતા આખી રાત જાગતી જ પથારીમાં પડી હતી. ભારે વરસાદી રાતનું વાતાવરણ તેના ગભરાયેલ જીવને જાણે ચૂંથી રહ્યું હતું. તેમા તેનું તૂટતું બદન મનને વધુ ભારે કરી રહ્યું હતું.